Kampen om Vendsyssel er gået ind blandt de danske kongeørne. Det er en kamp, der har livet som indsats. Torsdag blev en stor hun-kongeørn fundet dræbt i Store Vildmose. Her har et kongeørne-par slået sig ned, og de er tilsyneladende ikke interesseret i at deles om pladsen. Hunørnen døde ved en af dens egen artfællers klør. Naturen er grum og uden nåde. - Naturen er grum og uden nåde. En fire år gammel hunørn har forsøgt at overtage tronen i Store Vildmose, men det er mislykkedes med fatale konsekvenser til følge. Hun er ganske enkelt blevet dræbt med en klo gennem kraniet og flere læsioner på vinger og krop. Måske har både hannen og hunnen i det kommende ynglepar deltaget i kampen for at smide den indtrængende hun ud af ”deres” Vildmose, siger ringmærkeren og ørneeksperten Jan Tøttrup Nielsen på Dansk Ornitologisk Forenings hjemmeside (DOF). DOF fik anmeldelsen af den døde kongeørn af en lokal jæger torsdag ved middagstid. De frygtede straks, at den døde ørn havde lidt samme skæbne som den kongeørn, der blev fundet død i marts. Her var der nemlig ikke tale om en intern kamp i fugleverdenen, men en ulige kamp mellem fugl og haglgevær. I første omgang frygtede vi naturligvis, hvad der kunne være dødsårsagen - I første omgang frygtede vi naturligvis, hvad der kunne være dødsårsagen, og DOF sendte efter aftale med Nordjyllands Politi og Naturstyrelsen lokale ornitologer ud for at dokumentere og indsamle den døde ørn. Herved kunne den rette sammenhæng konstateres med stor sikkerhed, siger Knud Flensted, Biolog i DOF. Det vides ikke hvordan kongeørne-parret der regere i Store Vildmose har det efter kampen med den nu døde hun-ørn. Ornitologerne frygter, at de også har taget skade i kampens hede. De er dog set kredse rundt over mosen og sidde i træernes toppe, så de har umiddelbart ikke store skader efter slåskampen. vi kan ikke gøre noget ved ørnenes egne spilleregler i naturen - I DOF glæder vi os over, at der er en meget stor folkelig opbakning til at passe godt på vores sjældne kongeørne, men vi kan ikke gøre noget ved ørnenes egne spilleregler i naturen, siger Knud Flensted.

Opsummering:
Endnu en kongeørn fundet død i Store Vildmose. Denne gang er dødsårsagen dog et internt opgør i  fugleverdenen.